CELEX: 32007R1398
Language: sk
Date: 2007-11-28 00:00:00
Title: Nariadenie Komisie (ES) č. 1398/2007 z  28. novembra 2007 , ktorým sa menia a dopĺňajú prílohy II, III B a VI k nariadeniu Rady (ES) č. 517/94 o spoločných predpisoch pre dovoz textilných výrobkov z určitých tretích krajín, na ktoré sa nevzťahujú bilaterálne dohody, protokoly a iné dojednania alebo iné osobitné dovozné predpisy Spoločenstva

29.11.2007   
            
            
               SK
            
            
               Úradný vestník Európskej únie
            
            
               L 311/5
            
         
      NARIADENIE KOMISIE (ES) č. 1398/2007
   z 28. novembra 2007,
   ktorým sa menia a dopĺňajú prílohy II, III B a VI k nariadeniu Rady (ES) č. 517/94 o spoločných predpisoch pre dovoz textilných výrobkov z určitých tretích krajín, na ktoré sa nevzťahujú bilaterálne dohody, protokoly a iné dojednania alebo iné osobitné dovozné predpisy Spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 517/94 zo 7. marca 1994 o spoločných predpisoch pre dovoz textilných výrobkov z určitých tretích krajín, na ktoré sa nevzťahujú bilaterálne dohody, protokoly a iné dojednania alebo iné osobitné dovozné predpisy Spoločenstva (1), a najmä na jeho článok 28,
   keďže:
   
               (1)
            
            
               Stabilizačná a asociačná dohoda medzi Európskymi spoločenstvami a ich členskými štátmi na jednej strane a Čiernohorskou republikou na strane druhej bola podpísaná 15. októbra 2007. Dočasná dohoda o obchode a obchodných záležitostiach nadobudne platnosť 1. januára 2008. Dočasná dohoda umožní predbežné uplatňovanie obchodných ustanovení stabilizačnej a asociačnej dohody, skôr ako táto bude ratifikovaná. Čiernohorská republika by sa preto mala vyňať z rozsahu pôsobnosti nariadenia (ES) č. 517/94 s účinnosťou od dátumu implementácie dočasnej dohody.
            
         
               (2)
            
            
               Po vyňatí všetkých častí bývalej Juhoslávie z rozsahu pôsobnosti nariadenia (ES) č. 517/94 je Kosovo, ako ho definuje rezolúcia Bezpečnostnej rady Organizácie Spojených národov č. 1244 z 10. júna 1999 (2), jediným územím regiónu, na ktoré sa vzťahujú textilné kvóty. V súlade s uvedeným a s ohľadom na nedostatok textilného priemyslu sa považuje za vhodné vyňať Kosovo z rozsahu pôsobnosti nariadenia (ES) č. 517/94 s cieľom zabrániť akejkoľvek diskriminácii tohto územia.
            
         
               (3)
            
            
               Nariadenie (ES) č. 517/94 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre textil založeného článkom 25 nariadenia (ES) č. 517/94,
            
         PRIJALA TOTO NARIADENIE:
   Článok 1
   Prílohy II, III B a VI k nariadeniu (ES) č. 517/94 sa nahrádzajú tak, ako je ustanovené v prílohe k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od 1. januára 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2007
      
         
            Za Komisiu
         
         Peter MANDELSON
         
         
            člen Komisie
         
      
   
   
      (1)  Ú. v. ES L 67, 10.3.1994, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Všetky odkazy na Kosovo v tomto nariadení je potrebné považovať za odkazy na Kosovo podľa rezolúcie Bezpečnostnej rady OSN č. 1244.
   
      PRÍLOHA
      Prílohy II, III B a VI k nariadeniu (ES) č. 517/94 sa menia a dopĺňajú takto:
      
                  1.
               
               
                  Príloha II sa nahrádza týmto textom:
                  
                     „PRÍLOHA II
                     Zoznam krajín uvedených v článku 2
                     Severná Kórea“.
                  
               
            
                  2.
               
               
                  Príloha III B sa nahrádza týmto textom:
                  
                     „PRÍLOHA III B
                     Ročné množstvové limity Spoločenstva uvedené v článku 2 ods. 1 štvrtej zarážke“.
                  
               
            
                  3.
               
               
                  Príloha VI sa nahrádza týmto textom:
                  
                     „PRÍLOHA VI
                     Preprava na spracovanie v zahraničí
                     Ročné limity Spoločenstva uvedené v článku 4“.